John Brown
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
John Brown var en amerikansk abolisjonist og motstander av slaveriet. Sammen med sine sønner og noen få tilhengere i Kansas, begynte han i 1855 en gerilja mot tilhengere av slaveriet.
Sammen med 16 hvite og fem svarte bemektiget han seg arsenalet i Harpers Ferry i Virginia i 1859, for å væpne Virginias svarte og starte kamp mot slaveriets tilhengere. Han ble imidlertid fanget og hengt. Hans død vakte voldsom opphisselse i nordstatene og fremskyndet den amerikanske borgerkrigen.Brown er udødeliggjort gjennom sangen om ham, diktet i 1861, som ble nordstatenes krigssang: John Brown's Body lies a-mouldering in the grave, but his soul goes marching on! Les mer i Store norske leksikon abolisjonister den amerikanske borgerkrigen slaveri USAs historie